รัฐบาลไทย-ข่าวทำเนียบรัฐบาล-พม.เตรียมจัดงาน “มหกรรมประมูลทรัพย์หลุดจำนำ สธค. โรงรับจำนำของรัฐเคียงคู่สังคมไทย”
วันจันทร์ที่ 11 กันยายน 2560
พม.เตรียมจัดงาน “มหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย”
พม.เตรียมจัดงาน “มหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย”
วันนี้ (11 ก.ย. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานงานแถลงข่าว "มหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย” เพื่อรองรับความต้องการของกลุ่มลูกค้าได้มีโอกาสมาประมูลทรัพย์หลุดจํานําที่มีคุณภาพดี มีความหลากหลายในราคาที่คุ้มค่า ณ ชั้น 1 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า สํานักงานธนานุเคราะห์ (สธค.) สังกัดกระทรวงการพัฒนาสังคมและความมั่นคงของมนุษย์ (พม.) เป็นโรงรับจํานําของรัฐ ซึ่งยืนหยัดเคียงคู่สังคมไทยมามากกว่า 62 ปี ซึ่งเป็นส่วนหนึ่งในการช่วยเหลือสังคมไทย นับเป็นสถาบันการเงินทางเลือกหนึ่งที่ทําให้ประชาชนได้มีโอกาสเข้าถึงบริการทางการเงินของภาครัฐ ที่มีการคิดอัตราดอกเบี้ยที่ต่ํา ซึ่งนับว่าเป็นการช่วยเหลือประชาชนอย่างแท้จริง ช่วยลดปัญหาการกู้เงินนอกระบบ ลดความเหลื่อมล้ําพึ่งพาตนเองได้ นํามาสู่การสร้างความมั่นคงในการดํารงชีวิต โดย สธค. พร้อมที่จะพัฒนาบริการให้เป็นเลิศ ทั้งทางด้านการขยายสาขาให้กระจายครอบคลุม ตอบสนองความต้องการของประชาชนผู้ใช้บริการ ได้เข้าถึงบริการของ สธค. ให้ได้มากที่สุด ซึ่งปัจจุบัน สธค. มีสาขาทั้งหมด 36 สาขา และมีแผนเปิดสาขาเพิ่มขึ้นอีก 3 สาขา ที่จังหวัดสุราษฎร์ธานี จังหวัดอุดรธานี และจังหวัดพิษณุโลก
พลตํารวจเอก อดุลย์กล่าวต่อไปว่า นอกจากนี้ สธค. ได้ดําเนินการปรับปรุงกระบวนการรับจํานํา pawn express โดยการเพิ่มช่องทางการให้บริการและลดกระบวนการที่ไม่จําเป็น เพื่อความสะดวกรวดเร็วในการให้บริการที่ดีขึ้น มีการแจ้งข่าวสารให้ผู้ใช้บริการและประชาชนทั่วไป ทราบข้อมูลข่าวสารได้อย่างรวดเร็ว อาทิ website , Line และ Facebook ในชื่อ สธค.โรงรับจํานําของรัฐ พร้อมกับที่รัฐบาลมีนโยบายในการปฏิรูปประเทศ และยกระดับประเทศไปสู่การเป็น Thailand 4.0 นําพาประเทศไทยไปสู่ความมั่นคง มั่งคั่ง และยั่งยืน ทาง สธค. ได้มีการพัฒนาระบบ E-catalog เพื่อเป็นการเพิ่มช่องทางการเข้าถึงบริการจําหน่ายทรัพย์หลุดจํานํา และยังพัฒนาระบบPawn Alert ซึ่งเป็นระบบแจ้งเตือนทรัพย์หลุดจํานํา ในรูปแบบ Mobile Application เพื่อรักษาทรัพย์ของลูกค้าไม่ให้หลุดจํานํา หรือหลุดจํานําน้อยที่สุด รวมถึงเป็นช่องทางการประชาสัมพันธ์ให้กับผู้ใช้บริการต่อไป
พลตํารวจเอก อดุลย์กล่าวเพิ่มเติมว่า สํานักงานธนานุเคราะห์ ได้มีการจัดงานมหกรรมการประมูลทรัพย์หลุดจํานําเป็นประจําทุกปี ซึ่งในปีนี้ สธค. ได้กําหนดขึ้น ภายใต้ชื่อ "งานมหกรรมประมูลทรัพย์หลุดจํานํา สธค. โรงรับจํานําของรัฐ เคียงคู่สังคมไทย” ในวันเสาร์ที่ 23 กันยายน 2560 ณ ลานกิจกรรม ชั้น 3 ศูนย์การค้าแฟชั่นไอส์แลนด์ ตั้งแต่เวลา 11.00 น. เป็นต้นไป รูปแบบของงานเป็นการจัดแสดงทรัพย์หลุดจํานําแบบแฟชั่นโชว์ เพิ่มความโดดเด่นให้กับสินค้าที่ทาง สธค. นําไปประมูลกว่า 150 ชิ้น ทั้งเครื่องประดับ อาทิ ทองคํารูปพรรณ ทองคําเจือประดับอัญมณีเพชรพลอย และของแบรนด์เนม เช่น นาฬิกา เครื่องใช้ไฟฟ้า คอมพิวเตอร์โน้ตบุ๊ค เป็นต้น รวมถึงการจัดแสดงนวัตกรรมการบริการรูปแบบสมัยใหม่ที่ทันสมัย มีกิจกรรมให้ผู้ร่วมงานได้ร่วมสนุกแจกของรางวัลมากมาย และอีกหนึ่งไฮไลท์เพื่อเป็นการแสดงความขอบคุณลูกค้าคนสําคัญของ สธค. คือ การนําเครื่องเพชรที่มีคุณภาพในราคาที่คุ้มค่าไปจัดจําหน่าย ผู้ที่สนใจสามารถซื้อได้ภายในงาน โดยไม่ต้องมีการประมูลแต่อย่างใด